**MOBILITY WEEK ΣΤΟ ΔΗΜΟ ΤΗΣ ΚΗΦΙΣΙΑΣ**

**Πρόγραμμα Δήμου Κηφισιάς για την**

**Ευρωπαϊκή Εβδομάδα Βιώσιμης Κινητικότητας**

Πέμπτη 16 Σεπτεμβρίου - Ώρα 18:00 έως 20:00

**- Εκπαιδευτικό πρόγραμμα ασφαλούς οδήγησης ηλεκτρικών πατινιών & ποδηλάτων για παιδιά στο Πάρκο Κυκλοφοριακής Αγωγής Νέας Ερυθραίας, σε συνεργασία με το Ινστιτούτο Ασφαλούς Οδήγησης "Πάνος Μυλωνάς"**

Οι αλλαγές στον τομέα των μεταφορών είναι ραγδαίες και τα μέσα μικροκινητικότητας, όπως τα ηλεκτρικά πατίνια και τα ποδήλατα, προσφέρουν πλέον μια βιώσιμη, εναλλακτική δυνατότητα μετακίνησης για εκατομμύρια Έλληνες.

Ωστόσο, παρά τις μικρές ταχύτητες που αναπτύσσουν, "παγίδες" για τους αναβάτες καραδοκούν στους ελληνικούς δρόμους. Ειδικότερα όσον αφορά τα ηλεκτρικά πατίνια (e-kickscooters), πρόκειται για ένα αρκετά νέο μέσο μικροκινητικότητας, το οποίο γρήγορα έγινε δημοφιλές σε μικρούς και μεγάλους. Έχει, όμως, αρκετές ιδιαιτερότητες και διαφορές από τα ποδήλατα, ενώ απαιτείται ιδιαίτερη προσοχή κατά τη χρήση του.

Σε μια προσπάθεια να ενημερωθεί το κοινό για την ασφαλή χρήση των μέσων μικροκινητικότητας, το GetElectric.gr και το Ι.Ο.ΑΣ. "Πάνος Μυλωνάς" διοργανώνουν ένα live σεμινάριο, ανοικτό σε όλες τις ηλικίες. Κατά τη διάρκειά του, οι παρευρισκόμενοι θα ενημερωθούν για το τι πρέπει να προσέχουν κατά την χρήση αυτών των μέσων, θα γίνει ζωντανή επίδειξη των δυνατοτήτων αλλά και των ιδιαιτεροτήτων τους ενώ θα έχουν και την ευκαιρία να τα δοκιμάσουν σε ελεγχόμενο και ασφαλές περιβάλλον.

Που: Πάρκο Κυκλοφοριακής Αγωγής Κηφισιάς - Ν.Ερυθραίας

Πότε: 16 Σεπτεμβρίου 2021, 18.00-20.00

\*\*\*Είσοδος ελεύθερη\*\*\*

Παρασκευή 17 Σεπτεμβρίου έως Δεύτερα 20 Σεπτεμβρίου

**- Περίπτερο στο κέντρο της Κηφισιάς (Λεβίδου &Κολοκοτρώνη) για την παρουσίαση των δράσεων του Δήμου Κηφισιάς για την βιώσιμη κινητικότητα, την έξυπνη πόλη, την πράσινη ενέργεια και την αειφόρο ανάπτυξη.**

**- Παρουσίαση ηλεκτρικών οχημάτων (αυτοκίνητο, ποδήλατο, πατίνι)**

**- Test Drive ηλεκτρικών πατινιών**

Θέλετε να αγοράσετε ένα ηλεκτρικό πατίνι.  Ελάτε να κάνετε ένα test drive με την καθοδήγηση ειδικών.

Κυριακή 19 Σεπτεμβρίου

**- Car Free Day - Το κέντρο της Κηφισιάς χωρίς αυτοκίνητα για τις ώρες 11:00 έως 15:00**

Πώς θα ήταν το κέντρο της Κηφισιάς χωρίς αυτοκίνητα??

Θα το δούμε την Κυριακή 19 Σεπτεμβρίου από τις 11 το πρωί έως τις 3 το μεσημέρι!

**- Kif-e-Ride - Οργανωμένη βόλτα στην Κηφισιά με ηλεκτρικά πατίνια και ποδήλατα. Έναρξη 12:30μ.μ.**

Την Κυριακή 19 Σεπτεμβρίου, μικροί και μεγάλοι, πάρτε το ηλεκτρικό πατίνι ή ποδήλατό σας (ή όποιο άλλο μέσο μικροκινητικότητας θέλετε), φορέστε τα κράνη σας και ελάτε για μια βόλτα στο κέντρο της Κηφισιάς, χωρίς το άγχος της κίνησης και των αυτοκινήτων!

Ο Δήμος Κηφισιάς, στο πλαίσιο της Ευρωπαϊκής Εβδομάδας Κινητικότητας, "κλείνει" το κέντρο της πόλης στα Ι.Χ. και το "ανοίγει" σε όλα τα εναλλακτικά μέσα ήπιας μετακίνησης!

Όλοι μαζί, με απόλυτη ασφάλεια και συνοδεία της δημοτικής αστυνομίας, θα διανύσουμε μια πανέμορφη διαδρομή 6 Km στο κέντρο της Κηφισιάς, τμήμα της οποίας περιλαμβάνει και τον ποδηλατόδρομό της!

Δεκτά όλα τα εναλλακτικά μέσα ηλεκτρικής μετακίνησης! Πατίνια, ποδήλατα, rollers, skateboards, unicycles, τα πάντα!

Οι καθημερινές μας μετακινήσεις μπορούν να γίνουν απολαυστικές, χαλαρωτικές και γρήγορες, χωρίς το αυτοκίνητο!

**\*\*\*Συνάντηση στις 12.00 μπροστά στο εμπορικό κέντρο See and Shop Κολοκοτρώνη και Λεβίδου, Κηφισιά (Χάρτης:**[**https://goo.gl/maps/RXNmQNgPnPWqS2eBA**](https://goo.gl/maps/RXNmQNgPnPWqS2eBA?fbclid=IwAR05MKIPTlgyjgEyy4J9Nz_Wkchsj0dHeESuMRUsr8CBXLjeP6f71-fjnCA)**)**

**\*\*\*Η βόλτα θα ξεκινήσει στις 12.30**